اندونزینین جاوه آداسیندا دونن میدانا گلن ۶،۸ بؤیوکلویون‌ده‌کی زلز‌له‌ده ۴ نفر حیاتینی ایتیردی.
میللی فلاکت آژانسی سؤزچوسو آگوس ویبووو، بانتن و باتی جاوه ویلایتلرین‌ده قورخو ایچین‌ده تهلوکه‌سیز بؤلگه‌لره قاچارکن ۴ نفرین حیاتینی ایتیردیگینی، ۴ نفرین ده یارالاندیغینی آچیقلادی.
ویبووو، زلز‌له‌ده چوخو بانتنین پاندگلانگ بؤلگه‌سین‌ده ۲۲۳ بینانین زیان گؤردویونو، گئچیجی سیغیناقلارا سیغینان یوزلرجه انسانین ائوینه قاییتدیغینی بیلدیردی.
اولوسال تلویزیونلارداکی زلز‌له گؤرونتولرینده، بانتن و باتی جاوه ویلایتلرین‌ده بیر ایستادیوم و بعضی خسته‌خانالار داخیل اولماقلا چوخ ساییدا بینادا یونگول خسارت میدانا گلدیگی گؤرونور.
آمریکا ژئولوژی آراشدیرمالار مرکزینه گؤره، مرکزی بانتن ویلایتینین ۱۵۱ کیلومتر گونئی باتیسی اولان ۶،۸ بؤیوکلویون‌ده‌کی زلز‌له یئرین ۴۲،۸ کیلومتر آلتیندا گرچکلشمیشدی.
زلزهله‌دن سونرا ائدیله‌ن سونامی اویاریسی قیسا مدت‌ده قالدیریلمیشدی.
